text: রমেন্দ্রকুমার আচার্য চৌধুরী (১৯২২ — ৫ জুন ২০০৯) একজন বাঙালি কবি ও প্রাবন্ধিক।
  
  জীবনী 
  রমেন্দ্রকুমার বাংলাদেশের, ময়মনসিংহ জেলার মুক্তাগাছা রাজবাড়ীর বিখ্যাত আচার্য চৌধুরী পরিবারে ১৯২২ সালে জন্মগ্রহন করেন। তাঁর পিতার নাম কৃষ্ণদাস আচার্য চৌধুরী ও মাতা বিভাবতী দেবী। প্রাথমিক শিক্ষা মুক্তাগাছায় সম্পন্ন করার পরে তিনি কলকাতা আসেন। ইংরেজীতে এম.এ. পাশ করে কলকাতা বিশ্ববিদ্যালয় থেকে। প্রথম শ্রেনীতে প্রথম হয়ে স্বর্ণপদক পান তিনি। সরকারী কলেজে অধ্যাপনার কাজে যোগ দেন তিনি। আশুতোষ কলেজ, দেশবন্ধু গার্লস কলেজ ও কৃষ্ণনগর সরকারি কলেজে অধ্যাপনা করেছেন। ১৯৬১ সালে তাঁর প্রথম কাব্যগ্রন্থ আরশিনগর প্রকাশিত হয়। ব্রহ্ম ও পুঁতির মউরি গ্রন্থটি ১৯৮৫ সালে বের হয়। এই কাব্যগ্রন্থের জন্য রমেন্দ্রকুমার ১৯৮৭ সালে রবীন্দ্র পুরস্কার পান। তিনি শেষ জীবনে নৈহাটির বাসিন্দা ছিলেন।
  
  তথ্যসূত্র 
  
  বিষয়শ্রেণী:১৯২২-এ জন্ম
  বিষয়শ্রেণী:২০০৯-এ মৃত্যু
  বিষয়শ্রেণী:বাঙালি কবি
  বিষয়শ্রেণী:রবীন্দ্র পুরস্কার বিজয়ী
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:ময়মনসিংহ জেলার ব্যক্তি
title: রমেন্দ্রকুমার আচার্য চৌধুরী